《客有诗挽先君者依韵答之二首 其一》
明代·卢龙云

浮世埃尘一亩宫，可怜遽问若堂封。音容永隔幽明路，涕泪虚悬旦暮钟。

野服祇伤残薜荔，秋江何用怨芙蓉。凭谁为作招魂赋，缥缈烟霞七十峰。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。